
„Euroopa Liidu ühise põllumajanduspoliitika Eesti strateegiakava aastateks 2023–2027“ muudatusettepanekute heakskiitmine


Euroopa Liidu ühise põllumajanduspoliitika rakendamise seaduse § 10 lõike 2 ning Euroopa Parlamendi ja nõukogu määruse (EL) 2021/2115, millega kehtestatakse liikmesriikide koostatavate Euroopa Põllumajanduse Tagatisfondist (EAGF) ja Euroopa Maaelu Arengu Põllumajandusfondist (EAFRD) rahastatavate ühise põllumajanduspoliitika strateegiakavade (ÜPP strateegiakavad) toetamise reeglid ning tunnistatakse kehtetuks määrused (EL) nr 1305/2013 ja (EL) nr 1307/2013 (ELT L 435, 06.12.2021, lk 1–186), artikli 119 lõigete 1
ja 2 alusel:

1. Kiita heaks Euroopa Komisjoni 11. novembri 2022. a rakendusotsusega C(2022) 7912 heakskiidetud „Euroopa Liidu ühise põllumajanduspoliitika Eesti strateegiakava aastateks 2023–2027“ muudatusettepanekud.

2. Regionaal- ja Põllumajandusministeeriumil esitada punktis 1 nimetatud strateegiakava muudatusettepanekud Euroopa Komisjonile ja vajaduse korral esindada Eesti Vabariiki strateegiakava muudatustega seotud läbirääkimistel Euroopa Komisjoniga. 

3. Regionaal- ja Põllumajandusministeeriumil avaldada punktis 1 nimetatud strateegiakava muudatusettepanekud ja nende kohaselt muudetud strateegiakava ministeeriumi veebilehel pärast seda, kui Euroopa Komisjon on strateegiakava strateegilised muudatusettepanekud heaks kiitnud.

